Урыстәылатәи Афедерациаҿы иҟоу Аԥсны Аҳәынҭқарра Ацҳаражәҳәарҭаҿы имҩаԥысит Аԥсны адәныҟатәи аусқәа рминистр Инал Арӡынбеи ООН Адунеизегьтә федерациа ахада ихаҭыԥуаҩ, ООН ацхраараз Урыстәылатәи ассоциациа ахантәаҩ актәи ихаҭыԥуаҩ Алексеи Борисовы еиԥылеит.
Аиԥылараан Инал Арӡынба Алексеи Борисов ииҭеит ООН Амаӡаныҟәгаҩ хада Антониу Гутерриш ихьӡала ашәҟәы, зыҟны Аԥсны адәныҟатәи аусқәа рминистр Аԥсны Аҳәынҭқарра ООН аҿы аҳәынҭқарра-наԥшҩы астатус аиҭарц ааԥхьара ҟаиҵо.
Астатус ООН Ассамблеиа хадаҿы имҩаԥысуа аимак-аиҿак алахәхара алнаршоит. Арӡынба иҳәеит ООН Аԥҟаԥҵәа инақәыршәаны амилаҭ дуқәеи амилаҭ маҷқәеи реиҟарара хымԥадатәиуп ҳәа.
"Ҳара иаҳҭахуп адунеи Аԥсны абжьы раҳарц. Ҳтәылаҿ имҩаԥысуа ахҭысқәа хаҭала ҳара ауаа идҳарҳарц ҳҭахуп» ҳәа иҳәеит аминистр.
Аганқәа ацеиқәшаҳаҭхеит Аԥсны ООН аҿиара Ахықәкқәа рфорум амҩаԥгара. Афорум азыԥхьагәаҭоуп ҳазҭоу ашықәс ааԥынразы амҩаԥгара.
Инал Арӡынбеи ООН Адунеизегьтә федерациа ахада ихаҭыԥуаҩ Алексеи Борисовы еиԥылеит
Урыстәылатәи Афедерациаҿы иҟоу Аԥсны Аҳәынҭқарра Ацҳаражәҳәарҭаҿы имҩаԥысит Аԥсны адәныҟатәи аусқәа рминистр Инал Арӡынбеи ООН Адунеизегьтә федерациа ахада ихаҭыԥуаҩ, ООН ацхраараз Урыстәылатәи ассоциациа ахантәаҩ актәи ихаҭыԥуаҩ Алексеи Борисовы еиԥылеит.